**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ՀՈՒՆՎԱՐԻ 13-Ի N 64-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

|  |  |  |  |
| --- | --- | --- | --- |
| 1. **ՀՀ առողջապահության նախարարություն** | | 25.03.2022  N ԱԱ/03/6963-2022 | |
| Ի պատասխան Ձեր ՄՆ/ԱԳ-2-4/7348-2022 գրության հայտնում եմ, որ «Հայաստանի Հանրապետության կառավարության 2022 թվականի հունվարի 13-ի N 64-Լ որոշման մեջ փոփոխություններ և լրացում կատարելու մասին» Հայաստանի Հանրապետության կառավարության որոշման նախագիծի վերաբերյալ Առողջապահության նախարարությունը դիտողություն և առաջարկություն չունի: | Ընդունվել է։ | | |
| **2. ՀՀ կենտրոնական բանկ** | | 05.04.2022  N 15.1-07/0259-22 | |
| Հայտնում ենք Ձեզ, որ «Հայաստանի Հանրապետության կառավարության 2022 թվականի հունվարի 13-ի N 64-Լ որոշման մեջ փոփոխություններ և լրացում կատարելու մասին» Հայաստանի Հանրապետության կառավարության որոշման նախագծի վերաբերյալ Հայաստանի Հանրապետության կենտրոնական բանկն առաջարկություններ և դիտողություններ չունի։ | Ընդունվել է։ | | |
| **3. ՀՀ ֆինանսների նախարարություն** | | 08.04.2022  N 01/8-3/5890-2022 | |
| Ուսումնասիրելով Ձեր 21.03.2022թ. N ՄՆ/ԱԳ-2-4/7348-2022 գրությամբ ներկայացված «Հայաստանի Հանրապետության կառավարության 2022 թվականի հունվարի 13-ի N 64-Լ որոշման մեջ փոփոխություններ և լրացում կատարելու մասին» ՀՀ կառավարության որոշման նախագիծը, որով նախատեսվում է հստակեցնել պատերազմի հետևանքով զոհված (մահացած) զինծառայողների ծնողներին վերարտադրողականության օժանդակ տեխնոլոգիաների կիրառմամբ աջակցություն տրամադրելու միջոցառման շահառուների շրջանակը, տրամադրվող փոխհատուցման չափը, փոխհատուցման նշանակման և վճարման հետ կապված ընթացակարգերը, հայտնում ենք հետևյալը.  Նախագծի ընդունումը կհանգեցնի ՀՀ պետական բյուջեից լրացուցիչ պարտավորությունների պահանջի, մինչդեռ բացակայում է շահառուների շրջանակի և ֆինանսական գնահատականի վերաբերյալ համապատասխան տեղեկատվությունը:  Կարևորելով միջոցառման անհրաժեշտությունը, այնուամենայնիվ, հաշվի առնելով պետական բյուջեի ծանրաբեռնվածությունը, առաջարկում ենք Նախագծի ընդունելի համարվելու պարագայում պետության կողմից ստանձնվող լրացուցիչ պարտավորությունների ֆինանսավորման հարցը դիտարկել սոցիալական պաշտպանության ոլորտի գծով 2022 թվականի ընդհանուր հատկացումների շրջանակներում՝ առաջնահերթությունների վերանայման համատեքստում, համապատասխան հաշվարկ-հիմնավորումների և ոչ ֆինանսական (արդյունքային) ցուցանիշների առկայության պարագայում: | Ընդունվել է ի գիտություն:  Նախագծի ընդունման դեպքում անհրաժեշտ ֆինանսական միջոցների հատկացումը հնարավոր չի լինի իրականացնել սոցիալական պաշտպանության ոլորտի գծով 2022 թվականի ընդհանուր հատկացումներից: | | |
| **4. ՀՀ արդարադատության նախարարություն** | | | 18.04.2022  N //16524-2022 |
| Ի պատասխան Ձեր` 2022 թվականի ապրիլի 6-ի թիվ ՄՆ/ԱԳ-2-4/9169-2022 գրության` կից ներկայացվում է «Հայաստանի Հանրապետության կառավարության 2022 թվականի հունվարի 13-ի թիվ 64-Լ որոշման մեջ փոփոխություններ և լրացում կատարելու մասին» Հայաստանի Հանրապետության կառավարության որոշման նախագծի վերաբերյալ Հայաստանի Հանրապետության արդարադատության նախարարության պետական փորձագիտական եզրակացությունը: | |  | |
| «Հայաստանի Հանրապետության կառավարության 2022 թվականի հունվարի 13-ի թիվ 64-Լ որոշման մեջ փոփոխություններ և լրացում կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ ներկայացնում ենք հետևյալ դիտարկումները.  1. Նկատի ունենալով, որ Նախագծով կատարվում են ծավալուն փոփոխություններ՝ գտնում ենք, որ անհրաժեշտ է Հայաստանի Հանրապետության կառավարության 2022 թվականի հունվարի 13-ի թիվ 64-Լ որոշումն ամբողջությամբ շարադրել նոր խմբագրությամբ:  Սույն դիտողությունը բխում է «Նորմատիվ իրավական ակտերի մասին» ՀՀ օրենքի 34-րդ հոդվածի 4-րդ մասի պահանջից, որի համաձայն՝ եթե նորմատիվ իրավական ակտում կատարվում են ծավալուն փոփոխություններ կամ լրացումներ, ապա ակտը կարող է ամբողջությամբ շարադրվել նոր խմբագրությամբ: | | Ընդունվել է:  Նախագծով Հայաստանի Հանրապետության կառավարության 2022 թվականի հունվարի 13-ի թիվ 64-Լ որոշումն ամբողջությամբ շարադրվել է նոր խմբագրությամբ: | |
| 2. Նախագծի 1-ին կետի 4-րդ ենթակետում նշված «N 1 հավելված» բառերն անհրաժեշտ է փոխարինել «Հավելված» բառով՝ նկատի ունենալով, որ ՀՀ կառավարության 2022 թվականի հունվարի 13-ի թիվ 64-Լ որոշամբ հաստատված է մեկ հավելված:  Միևնույն ժամանակ, Նախագծի 1-ին կետի 5-րդ ենթակետն անհրաժեշտ է խմբագրել՝ հանելով «N 1 հավելվածից հետո» բառերը: | | Ընդունվել է ի գիտություն:  Նախորդ առաջարկության հիման վրա նախագծով՝ Հայաստանի Հանրապետության կառավարության 2022 թվականի հունվարի 13-ի թիվ 64-Լ որոշումն ամբողջությամբ շարադրվել է նոր խմբագրությամբ, ըստ այդմ առաջարկվող փոփոխությունը կատարելու անհրաժեշտություն այլևս չկա: | |
| 3. Նախագծով հաստատված Հավելված 1-ի (այսուհետ՝ Հավելված 1) 3-րդ կետով նախատեսվում է, որ զոհված զինծառայողի ծնողները **համարվում են** սույն միջոցառման **շահառու ծնողներ** նաև այն դեպքում, երբ Հավելվածի 7-րդ կետով սահմանված ծառայություններից օգտվել են 2021 թվականի հունվարի 1-ից հետո՝ մինչև սույն որոշումն ուժի մեջ մտնելը, **սակայն առանց սույն հավելվածի 1-ին** կետում նշված՝ **Հայաստանի Հանրապետության առողջապահության նախարարի հրամանի։**  Մինչդեռ, 5-րդ կետով նախատեսվում է, որսույն միջոցառման 3-րդ կետում նշված շահառու ծնողների համար դոնորական ձվաբջջի ձեռքբերման համար ծախսերը չեն փոխհատուցվում։  Նկատի ունենալով, որ Հավելված 1-ի 3-րդ կետում նշված անձանց համար նախատեսվում են սույն միջոցառումից օգտվելու հետ կապված բացառություններ՝ գտնում ենք, որ անհրաժեշտ է համապատասխան բացառություններն ամրագրել Հավելված 1-ի 3-րդ կետով՝ հակասություններից խուսափելու նպատակով: | | Ընդունվել է:  Միջոցառումից օգտվելու հետ կապված բացառությունները շարադրվել են ամբողջովին նախագծի Հավելված N 1-ի 3-րդ կետով, իսկ Հավելված N 1-ի 5-րդ կետը նախագծից հանվել է: | |
| 4. Հավելված 1-ի 1-ին կետով նախատեսվում է, որ միջոցառման նպատակն է աջակցություն տրամադրել Հայաստանի Հանրապետության պաշտպանության մարտական գործողություններին մասնակցելու կամ հակառակորդի հետ շփման գծում մարտական հերթապահություն կամ հատուկ առաջադրանք կամ ծառայողական պարտականություններ կատարելու ընթացքում կամ հակառակորդի նախահարձակ գործողության հետևանքով զոհված զինծառայողների (այսուհետ՝ զոհված զինծառայող) ծնողներին (այսուհետ՝ շահառու ծնողներ)՝ վերարտադրողականության օժանդակ տեխնոլոգիաների կիրառմամբ Հայաստանի Հանրապետության կառավարության 2015 թվականի մայիսի 27-ի N 568-Ն որոշման N 1 հավելվածի (այսուհետ՝ Հավելված) 7-րդ կետով սահմանված բժշկական օգնության և սպասարկման ծախսերը Հայաստանի Հանրապետության առողջապահության նախարարի՝ **Հավելվածի 28-րդ կետով սահմանված հրամանի հիման վրա մասնակի փոխհատուցելու միջոցով:**  Մինչդեռ, Նախագծով հաստատված հավելված 2-ի (այսուհետ՝ Հավելված 2) 2-րդ կետի համաձայն՝ **եթե փոխհատուցում պետք է տրամադրվի Հավելվածի 28-րդ կետով սահմանված հրամանի հիման վրա,** ապա Հայաստանի Հանրապետության առողջապահության նախարարությունը գրությամբ (այսուհետ՝ Գրություն) դիմում է Հայաստանի Հանրապետության աշխատանքի և սոցիալական հարցերի նախարարություն:  Հաշվի առնելով այն հանգամանքը, որ համապատասխան փոխհատուցումը տրամադրվելու է ՀՀ կառավարության 2015 թվականի մայիսի 27-ի թիվ 568-Ն որոշմամբ հաստատված հավելվածի 28-րդ կետով նախատեսված՝ Հայաստանի Հանրապետության առողջապահության նախարարի հրամանի հիման վրա՝ գտնում ենք, որ անհրաժեշտ է Հավելված 2-ի 2-րդ կետի՝ «եթե փոխհատուցում պետք է տրամադրվի Հավելվածի 28-րդ կետով սահմանված հրամանի հիման վրա» ձևակերպումը վերանայել: | | Ընդունվել է:  Միջոցառման շահառուները հատկորոշված են Նախագծի N 1 հավելվածի 1-ին և 3-րդ կետերով:  Նախագծի N 2 հավելվածի 2-րդ կետը վերաբերում է Նախագծի N 1 Հավելվածի 1-ին կետում նշված շահառու ծնողներին: Ըստ այդմ, հստակեցնելու համար Նախագծի N 2 հավելվածի 2-րդ կետը «տրամադրվի բառից հետո լրացվել է «սույն որոշման N 1 հավելվածի 1-ին կետում նշված շահառու ծնողներին՝ բառերով: | |
| 5. Հավելված 2-ի 4-րդ կետում նշված «այլ անձի միջոցով» եզրույթն անհրաժեշտ է հստակեցնել, մասնավորապես՝ նշելով, թե ովքեր և ինչ կարգով են հանդես գալու «այլ անձ» եզրույթի ներքո: Նկատի ունենալով, որ համանման կարգավորումներ նախատեսված են Հավելված 2-ի այլ դրույթներում ևս՝ արձանագրում ենք, որ սույն դիտողությունը վերաբերում է Հավելված 2-ի ամբողջ տեքստին: | | Ընդունվել է:  Նախագծից հանվել են «այլ անձ կատեգորիային առնչվող կարգավորումները: | |
| 6. Հավելված 2-ի 5-րդ կետի 6-րդ ենթակետում նշված «նոտարով վավերացված» բառերն առաջարկում ենք փոխարինել «նոտարական կարգով վավերացված» բառերով: | | Ընդունվել է:  Հավելված N 2-ի 5-րդ կետի 6-րդ ենթակետը խմբագրվել է: | |
| 7. Հավելված 2-ի 6-րդ կետն անհրաժեշտ է խմբագրել՝ «11-րդ» բառը փոխարինելով «12-րդ» բառով՝ նկատի ունենալով, որ խոսքը վերաբերում է 12-րդ կետում նշված փաստաթղթերի լուսապատճեններին: | | Ընդունվել է:  Հավելված N 2-ի 6-րդ կետում «11-րդ» բառը փոխարինվել է «12-րդ» բառով: | |
| 8. Հավելված 2-ի 8-րդ կետով նախատեսվում է, որ դիմումով ներկայացված տվյալները սույն կարգի 7-րդ կետում նշված տվյալների հետ համեմատելու (համադրելու) արդյունքներով նախարարությունը 15 աշխատանքային օրվա ընթացքում **նշանակում է փոխհատուցում կամ մերժում է** փոխհատուցում նշանակելը, ինչի մասին, իսկ մերժման դեպքում նաև՝ մերժման հիմքերի մասին, հետադարձ կապի էլեկտրոնային փոստի հասցեով գրավոր տեղեկացնում է դիմող շահառու ծնողին։  Այս առումով, անհրաժեշտ է հստակեցնել, թե նախարարությունը ինչ եղանակով է նշանակում կամ մերժում համապատասխան փոխհատուցման տրամադրումը: Եթե վերջինիս արդյունքում կայացվում է որոշում, ապա անհրաժեշտ է խմբագրել սույն կետը՝ նշելով, որ նախարարությունը կայացնում է փոխհատուցումը նշանակելու կամ փոխհատուցում տրամադրելը մերժելու մասին որոշում, որում պետք է հստակ նշվեն մերժման հիմքերը:  Բացի այդ, նշված նախադասությունն անհրաժեշտ է վերանայել՝ հանելով «ինչի մասին» բառերը: | | Ընդունվել է:  Հավելված N 2-ի 8-րդ կետը խմբագրվել է: | |
| 9. Հավելված 2-ի 9-րդ կետի 4-րդ ենթակետով՝ որպես դիմումի մերժման հիմք նախատեսված է Հավելված 1-ի 1-3 կետերով սահմանված պայմաններին չբավարարելու հանգամանքը: Մինչդեռ, Հավելված 1-ի 1-3-րդ կետերով նախատեսված կարգավորումներն իրենց բնույթով ոչ թե պայմաններ են, այլ միայն սույն միջոցառման նպատակների և շահառուների վերաբերյալ նկարագրություն:  Հաշվի առնելով վերոգրյալը՝անհրաժեշտ է Հավելված 2-ի 9-րդ կետի 4-րդ ենթակետը վերանայել՝ հստակ և սպառիչ նախատեսելով նաև մերժման հիմքերը: | | Ընդունվել է:  Հավելված 2-ի 9-րդ կետի 4-րդ ենթակետը խմբագրվել է: | |
| 10. Հավելված 2-ի 9-րդ կետի 6-րդ ենթակետով նախատեսվում է, որ դիմումը մերժվում է, եթե դիմող շահառու ծնողը կամ երեխան կամ փոխնակ մայրը դիմելու օրվա դրությամբ (դիմումը նախարարություն ստացվելու) մահացած է: Սույն կարգավորումից անհասկանալի է՝ արդյոք միայն մեկ ծնողի մահվան հանգամանքը կարող է հանդիսանալ որպես ներկայացված դիմումի մերժման հիմք, և բացի այդ, հարկ է նկատի ունենալ, որ համապատասխան կարգավորումը բովանդակային առումով հակասում է 11-րդ կետի 2-րդ ենթակետի «բ» պարբերությանը, որով սահմանվում է, որ փոխնակ մոր հղիության ընթացքում դիմելու դեպքում փոխնակ մոր ծառայություններից օգտվելու ծախսերի համար **փոխհատուցումը վճարվում է 40 տոկոսի չափով,** եթե ներկայացվել է Հայաստանի Հանրապետության կառավարության 2011 թվականի օգոստոսի 11-ի N 1156-Ն որոշմամբ սահմանված կարգով տրված **պերինատալ մահվան մասին բժշկական վկայականը։**  Նկատի ունենալով վերոգրյալը՝ անհրաժեշտ է Հավելված 2-ի 9-րդ կետի 6-րդ ենթակետը վերանայել: | | Ընդունվել է:  Հավելված 2-ի 9-րդ կետի 6-րդ ենթակետը խմբագրվել է: | |
| 11. Հավելված 2-ի 9-րդ կետում նշվում են փոխհատուցում ստանալու համար ներկայացված դիմումի մերժման հիմքերը: Այս առումով, նկատի ունենալով այն հանգամանքը, որ դիմումի մերժման արդյունքում կայացվող ակտը վարչական ակտ է և ենթակա է բողոքարկման՝ առաջարկում ենք, Հավելված 2-ում նախատեսել դրույթ վերջինիս բողոքարկան հնարավորության մասին: | | Չի ընդունվել:  Վարչական մարմինների կողմից վարչական ակտեր ընդունելու, վարչական ակտերը, վարչական մարմինների գործողությունները և անգործությունը բողոքարկելու, վարչական ակտի կատարման, վարչական ծախսերի, ինչպես նաև վարչարարությամբ հասցված վնասի հատուցման հետ կապված` վարչական մարմինների և ֆիզիկական կամ իրավաբանական անձանց միջև հարաբերությունները կարգավորվում են Վարչարարության հիմունքների և վարչական վարույթի մասին օրենքով (որն ավելի բարձր իրավաբանական ուժ ունեցող նորմատիվ իրավական ակտ է): Ըստ այդմ ընդունված վարչական ակտի բողոքարկման հնարավորության կամ ընթացակարգերի մասին նախագծում դրույթ սահմանելը նպատակահարմար չէ: | |
| 12. Հավելված 2-ի 9-րդ կետի 5-րդ, 6-րդ ենթակետերում նշված «դիմումը նախարարություն ստացվելու» բառերից հետո առաջարկում ենք լրացնել «օրվա դրությամբ» բառերը: | | Ընդունվել է:  Հավելված 2-ի 9-րդ կետի 5-րդ, 6-րդ ենթակետերը խմբագրվել են: | |
| **4. ՀՀ վարչապետի աշխատակազմ** | | **05.05.2022**  **N 02/11.8/14321-2022** | |
| **ՀՀ վարչապետի աշխատակազմի իրավաբանական վարչություն.**  Նախագծի 2-րդ հավելվածի 9-րդ կետի 1-ին ենթակետի համաձայն՝ դիմումը մերժվում է, եթե ներկայացված տվյալները թերի են (չեն ներկայացվել պահանջվող բոլոր տվյալները կամ փաստաթղթերի պատճենները): Սակայն հարկ է նշել, որ Վարչարարության հիմունքների և վարչական վարույթի մասին ՀՀ օրենքի 32-րդ հոդվածի համաձայն՝ (...) եթե դիմումին կից ներկայացված փաստաթղթերի ցանկն ամբողջական չէ, ապա *վարչական մարմինը դիմողին առաջարկում է սահմանված ժամկետում համալրել այդ ցանկը*: Տվյալ դեպքում նախագծով առաջարկվող դրույթը վերանայման կարիք ունի վերոնշյալ օրենքի կարգավորումների համատեքստում: | | Ընդունվել է։  Նախագծի 2-րդ հավելվածի 8-րդ կետը լրացվել է հետևյալ նախադասությամբ․«Եթե դիմումը մերժվել է սույն կարգի 9-րդ կետի 1-3-րդ, 7-րդ ենթակետերում նշված հիմքերից որևէ մեկով և նոր տվյալները ներկայացվում են նախորդ դիմումի մերժումը ստանալու ամսվանից հետո մեկ ամսվա ընթացքում, ապա դիմելու օր է համարվում նախորդ դիմումը ներկայացնելու օրը:»: | |
| **ՀՀ վարչապետի աշխատակազմի սոցիալական հարցերի վարչություն.**  1. Նախագծի 2-րդ հավելվածի 2-րդ կետի համաձայն՝ եթե փոխհատուցում պետք է տրամադրվի սույն որոշման N 1 հավելվածի 1-ին կետում նշված շահառու ծնողներին՝ հավելվածի 28-րդ կետով սահմանված հրամանի հիման վրա, ապա Հայաստանի Հանրապետության առողջապահության նախարարությունը գրությամբ (այսուհետ՝ Գրություն) դիմում է Հայաստանի Հանրապետության աշխատանքի և սոցիալական հարցերի նախարարություն:  Նախագծի 2-րդ հավելվածի 4-րդ կետի համաձայն՝ փոխհատուցում ստանալու համար շահառու ծնողը գրավոր դիմում է նախարարություն:  Նշված երկու կարգավորումներից հասկանալի չէ, թե առողջապահության նախարարությունը երբ է դիմում աշխատանքի և սոցիալական հարցերի նախարարություն՝ շահառուի դիմելուց առաջ, թե հետո: | | Ընդունվել է:  Ըստ Նախագծի 2-րդ հավելվածի 7-րդ կետի 3-րդ ենթակետի՝ դիմումով ներկայացված տվյալները նախարարությունը համեմատում (համադրում) է Գրության մեջ նշված տվյալների հետ։ Ընդ որում, փոխհատուցում նշանակելու կամ փոխհատուցում նշանակելը մերժելու որոշումը կայացվում է 15 աշխատանքային օրվա ընթացքում։  Ըստ այդմ, շահառուն կարող է դիմել Գրությունը Առողջապահության նախարարությունից ստանալուց թե՛ առաջ և թե՛ հետո։  Էական հանգամանքն այն է, որ դիմումի հիման վրա Աշխատանքի և սոցիալական հարցերի նախարարության կողմից որոշում կայացնելիս ողջամիտ ժամանակահատվածում Գրությունն ստացված լինի։  Ժամկետների փոխհամաձայնեցման նպատակով Նախագծի 2-րդ հավելվածի 2-րդ կետը խմբագրվել է և Առողջապահության նախարարության կողմից Գրությունը Աշխատանքի և սոցիալական հարցերի նախարարություն ներկայացնելու համար սահմանվել է ժամկետ՝ հրամանն ընդունելուց հետո՝ 3 աշխատանքային օր: | |
| 2. Նախագծի 2-րդ հավելվածի 5-րդ կետի 8-րդ ենթակետով սահմանվում է, որ դիմումին կից, ըստ անհրաժեշտության, եթե ծնողները շահառու են սույն որոշմամբ հաստատված N 1 հավելվածի 3-րդ կետի համաձայն՝ ներկայացվում է զինծառայողի զոհվելու մասին Կառավարության 2021 թվականի փետրվարի 4-ի N 141-Ն որոշման հավելվածի N 1 Ձևով սահմանված տեղեկանքի պատճենը, սակայն նշված տեղեկանքը կարող է տրամադրվել մինչև 2017 թվականը տեղի ունեցած դեպքերի համար, իսկ դրանից հետո տեղի ունեցած դեպքերի վերաբերյալ կարգավորումներ առկա չեն: | | Ընդունվել է։  Նախագծի 2-րդ հավելվածի 5-րդ կետի 8-րդ ենթակետը խմբագրվել է։ | |
| 3. Նախագծից պարզ չէ, թե փոխհատուցում նշանակելու համար ինչպես է ճշտվելու արդյոք դիմողը զոհվածի կամ ռազմական գործողությունների ժամանակ վնասվածք ստանալու հետևանքով մահացածի ծնող է, թե ոչ: | | Ընդունվել է:  Նախագծի 2-րդ հավելվածի 5-րդ կետը լրացվել է հետևյալ բովանդակությամբ նոր՝ 9-րդ ենթակետով․  «9) զինվորական ծառայությունից արձակվելուց հետո մահացած զինծառայողի մահվան պատճառական կապի մասին բժշկասոցիալական փորձաքննություն իրականացնող իրավասու պետական մարմնի տված տեղեկանքը` մարտական գործողությունների ժամանակ ստացած վնասվածքի կամ խեղման պատճառով զինծառայողի մահացած լինելու վերաբերյալ»։ | |
| 4. Նախագծի հիմնավորման մեջ առկա չէ տեղեկատվություն ՀՀ կառավարության 25.02.2021թ. N 252-Լ որոշման հավելվածի 20-րդ կետի 2-րդ ենթակետով սահմանված պահանջի, հնարավոր շահառուների քանակի և անհրաժեշտ ֆինանսական միջոցների աղբյուրի վերաբերյալ: | | Ընդունվել է:  Նախագծի հիմնավորման մեջ ներառվել է ծրագրի ֆինանսավորման համար անհրաժեշտ ծախսերի չափը: | |
| 5. Առկա են նաև տեխնիկական վրիպակներ: Օրինակ՝ Նախագծի 2-րդ հավելվածի 10-րդ կետի համաձայն՝ փոխնակ մոր ծառայություններից օգտվելու ծախսերի համար փոխհատուցումը վճարվում է միանվագ, եթե դիմելու օրվա դրությամբ երեխան արդեն ծնվել է՝ սույն որոշմամբ հաստատված N 1 հավելվածի 2-րդ կետի 1-ին ենթակետում նշված չափով, մինչդեռ N 1 հավելվածի 2-րդ կետը 1-ին ենթակետ չունի: Նույնանման խնդիր առկա է նաև 2-րդ հավելվածի 11-րդ և 13-րդ կետերում: | | Ընդունվել է:  Նախագծի 2-րդ հավելվածի 10-րդ կետի 1-ին, 11-րդ կետի 2-րդ ենթակետերը և 13-րդ կետը խմբագրվել են: | |